gl vi es gl gl gl gl gl pt gl gl gl gl gl gl gl gl pt gl pt es gl gl gl it gl gl gl gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
Un mar de sensacións. Rutas e poemas para descubrir a Costa da Morte, de Xan Fernández Carrera e Rosalía Fernández Rial | crebas.gal
← Cincuenta aniversario do Día das Letras Galegas 1963 – 2012. Cincuenta carteis. Cincuenta deseñadores. Cincuenta escritores
Marcos Valcárcel (1958-2010), nome sobranceiro para o IES A Carballeira (Ourense) →
Publicado o 19 Maio, 2012 por crebas
(Xan Fernández Carrera e Rosalía Fernández Rial, acompañados de Xosé María Lema Suárez, presidente do Semescom, e Félix Porto, alcalde de Muxía. Fotos de Jesús Trillo, unha delas publicada en El Correo Gallego. Premer nas imaxes para as agrandar)
Continúa a xeira de boas novas para a Costa da Morte. Aínda que por outras obrigas non puiden asistir, damos conta de que onte, na tardiña do 18 de maio, nun acto organizado polo Seminario de Estudos Comarcais da Costa da Morte (Semescom), contando coa colaboración da Deputación da Coruña, foi presentado na bibiblioteca de Muxía o volume intitulado Un mar de sensacións. Rutas e poemas para descubrir a Costa da Morte, da autoría de Xan Fernández Carrera e a súa filla, a poeta Rosalía Fernández Rial.
Xan é a persoa que máis coñece os camiños da nosa comarca e xa é autor de numerosos traballos e guías que poñen en valor a nosa paisaxe. Desta volta deseñou e escribiu sobre unha serie de posibles itinerarios ou roteiros polas terras da Fin do Mundo que van acompañados pola escolla poética de Rosalía Fernández Rial, quen tampouco é unha descoñecida para todos nós, pois xa publicou dous interesantes libros de poemas, En clave de sol (2009) e Átonos (2012), editados pola A. C. Lumieira de Carballo.
No dixital compásdacosta, a propia Rosalía Fernández Rial explica a xénese deste Un mar de sensacións. Rutas e poemas para descubrir a Costa da Morte, cuxa portada reproducimos (premer na imaxe para agrandar o tamaño).
Esta entrada foi publicada en Poesía, Presentacións, Roteiros. Garda a ligazón permanente.
← Cincuenta aniversario do Día das Letras Galegas 1963 – 2012. Cincuenta carteis. Cincuenta deseñadores. Cincuenta escritores
Marcos Valcárcel (1958-2010), nome sobranceiro para o IES A Carballeira (Ourense) →
3 respostas a Un mar de sensacións. Rutas e poemas para descubrir a Costa da Morte, de Xan Fernández Carrera e Rosalía Fernández Rial
Pingback: As crebas » Roteiros literarios: Sobre os Poetry Tours (Washington, DC, New York e Chicago)
Rosalía Fernández Rial di:
19 Maio, 2012 ás 14:00
Cando navego polo océano virtual, detéñome moitas veces a ler estas crebas literarias. E sempre continúo a singradura con máis forza; como se o océano me arrastrase a min tamén cara praias onde ancorar. Así que, aproveitando que mallei a tempo esta nova na rede cibernética, déixoche, entre os versos que nos traen as ondas, un sincero agradecemento (por esta entrada) e uns parabéns admirados (ante a prolífica pesca filolóxica e poética de tan insigne mariñeiro).
19 Maio, 2012 ás 16:42
O pracer é meu por vires mallar nesta rede. Unha aperta atlántica, poeta das músicas.
Os comentarios están pechados.
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis